भारतीय राष्ट्रीय कांग्रेस

भारतीय राष्ट्रीय कांग्रेस, (संक्षिप्त में, भा॰रा॰कां॰) अधिकतर कांग्रेस के नाम से प्रख्यात, भारत के प्रमुख राजनैतिक दलों में से एक हैं। कांग्रेस की स्थापना ब्रिटिश राज में 28 दिसंबर 1885 को हुई थी। इसके संस्थापकों में ए॰ ओ॰ ह्यूम (थियिसोफिकल सोसाइटी के प्रमुख सदस्य), दादा भाई नौरोजी और दिनशा वाचा शामिल थे। 19वीं सदी के आखिर में और शुरूआत से लेकर मध्य 20वीं सदी में, कांग्रेस भारतीय स्वतन्त्रता संग्राम में, अपने 1.5 करोड़ से अधिक सदस्यों और 7 करोड़ से अधिक प्रतिभागियों के साथ, ब्रिटिश औपनिवेशिक शासन के विरोध में एक केंद्रीय भागीदार बनी।

1947 में स्वतंत्रता के बाद, कांग्रेस भारत की प्रमुख राजनीतिक पार्टी बन गई। आज़ादी से लेकर 2014 तक, 16 आम चुनावों में से, कांग्रेस ने 6 में पूर्ण बहुमत जीता है और 4 में सत्तारूढ़ गठबंधन का नेतृत्व किया; अतः, कुल 49 वर्षों तक वह केंद्र सरकार का हिस्सा रही। भारत में, कांग्रेस के सात प्रधानमंत्री रह चुके हैं; पहले जवाहरलाल नेहरू (1947-64), लाल बहादुर शास्त्री (1964-66), इंदिरा गांधी (1966-77,1980-84) राजीव गांधी (1984-89) पी.वी. नरसिम्हा राव (1991-96)  और मनमोहन सिंह (2004-2014) थे। 2014 के आम चुनाव में, कांग्रेस ने आज़ादी से अब तक का सबसे ख़राब आम चुनावी प्रदर्शन किया और 543 सदस्यीय लोक सभा में केवल 44 सीट जीती। तब से लेकर अब तक कांग्रेस कई विवादों में घिरी हुई ह

 इतिहास 

भारतीय राष्ट्रीय काँग्रेस का इतिहास दो विभिन्न काल से गुज़रता हैं।
भारतीय स्वतन्त्रता से पूर्व - जब यह पार्टी स्वतन्त्रता अभियान की संयुक्त संगठन थी।
भारतीय स्वतन्त्रता के बाद - जब यह पार्टी भारतीय राजनीति में प्रमुख स्थान पर विद्यमान रही हैं।

 कांग्रेस की स्थापना के पूर्व स्थापित राजनीतिक संगठन 
 संगठन  संस्थापक  वर्ष  स्थान लैंडहोल्डर्स सोसाइटी (ज़मींदारी एसोसिएशन)  द्वारकानाथ ठाकुर  1838  कलकत्ता बंगाल ब्रिटिश इंडिया सोसाइटी  जॉर्ज थॉमसन  1843  कलकत्ता  ब्रिटिश इंडिया एसोसिएशन  द्वारकानाथ ठाकुर  1851  कलकत्ता मद्रास नेटिव एसोसिएशन  गज़ुलु लक्ष्मीनारसु चेट्टी  1849  मद्रास बॉम्बे एसोसिएशन  जगन्नाथ शंकशेत  1852  बॉम्बे ईस्ट इंडिया एसोसिएशन  दादाभाई नौरजी  1866  लंदन नेशनल इंडियन एसोसिएशन  मैरी कारपेंटर  1867  लंदन पूना सार्वजनिक सभा  न्यायमूर्ति रानाडे  1870  पूना भारतीय समाज  आनन्द मोहन बोस  1872  लंदन इंडियन लीग  शिशिर कुमार घोष  1875  कलकत्ता इंडियन एसोसिएशन  सुरेन्द्रनाथ बनर्जी और आनन्द मोहन बोस  1876  कलकत्ता भारतीय राष्ट्रीय सम्मेलन  सुरेन्द्रनाथ बनर्जी और आनन्द मोहन बोस  1883  कलकत्ता मद्रास महाजन सभा  जी एस अय्यर, एम वीरराघवचारी, आनन्द चार्लू  1884  मद्रास बॉम्बे प्रेसीडेंसी एसोसिएशन  फिरोज शाह मेहता, केटी तलांग, बदरुद्दीन तैयबजी  1885  बॉम्बे

 स्वतन्त्रता संग्राम 

स्थापना
thumb|right|250px| काँग्रेस की स्थापना के समय सन् 1885 का चित्र
भारतीय राष्ट्रीय काँग्रेस की स्थापना 72 प्रतिनिधियों की उपस्थिति के साथ 28 दिसम्बर 1885 को बम्बई (मुम्बई) के गोकुल दास तेजपाल संस्कृत महाविद्यालय में हुई थी। इसके संस्थापक महासचिव (जनरल सेक्रेटरी) ए ओ ह्यूम थे जिन्होंने कलकत्ते के व्योमेश चन्द्र बनर्जी को अध्यक्ष नियुक्त किया था। अपने शुरुआती दिनों में काँग्रेस का दृष्टिकोण एक कुलीन वर्ग की संस्था का था। इसके शुरुआती सदस्य मुख्य रूप से बॉम्बे और मद्रास प्रेसीडेंसी से लिये गये थे। काँग्रेस में स्वराज का लक्ष्य सबसे पहले बाल गंगाधर तिलक ने अपनाया था।

प्रारम्भिक वर्ष

1907 में काँग्रेस में दो दल बन चुके थे - गरम दल एवं नरम दल। गरम दल का नेतृत्व बाल गंगाधर तिलक, लाला लाजपत राय एवं बिपिन चंद्र पाल (जिन्हें लाल-बाल-पाल भी कहा जाता है) कर रहे थे। नरम दल का नेतृत्व गोपाल कृष्ण गोखले, फिरोजशाह मेहता एवं दादा भाई नौरोजी कर रहे थे। गरम दल पूर्ण स्वराज की माँग कर रहा था परन्तु नरम दल ब्रिटिश राज में स्वशासन चाहता था। प्रथम विश्व युद्ध के छिड़ने के बाद सन् 1916 की लखनऊ बैठक में दोनों दल फिर एक हो गये और होम रूल आंदोलन की शुरुआत हुई जिसके तहत ब्रिटिश राज में भारत के लिये अधिराजकिय पद (अर्थात डोमिनियन स्टेट्स) की माँग की गयी।

काँग्रेस एक जन आंदोलन के रूप में

परन्तु १९१५ में गाँधी जी के भारत आगमन के साथ काँग्रेस में बहुत बड़ा बदलाव आया। चम्पारन एवं खेड़ा में भारतीय स्वतंत्रता संग्राम को जन समर्थन से अपनी पहली सफलता मिली। १९१९ में जालियाँवाला बाग हत्याकांड के पश्चात गान्धी जी काँग्रेस के महासचिव बने। उनके मार्गदर्शन में काँग्रेस कुलीन वर्गीय संस्था से बदलकर एक जनसमुदाय संस्था बन गयी। तत्पश्चात् राष्ट्रीय नेताओं की एक नयी पीढ़ी आयी जिसमें सरदार वल्लभभाई पटेल, जवाहरलाल नेहरू, डॉक्टर राजेन्द्र प्रसाद, महादेव देसाई एवं सुभाष चंद्र बोस आदि शामिल थे। गाँधी के नेतृत्व में प्रदेश काँग्रेस कमेटियों का निर्माण हुआ, काँग्रेस में सभी पदों के लिये चुनाव की शुरुआत हुई एवं कार्यवाहियों के लिये भारतीय भाषाओं का प्रयोग शुरू हुआ। काँग्रेस ने कई प्रान्तों में सामाजिक समस्याओं को हटाने के प्रयत्न किये जिनमें छुआछूत, पर्दाप्रथा एवं मद्यपान आदि शामिल थे।

राष्ट्रव्यापी आंदोलन शुरू करने के लिए काँग्रेस को धन की कमी का सामना करना पड़ता था। गाँधीजी ने एक करोड़ रुपये से अधिक का धन जमा किया और इसे बाल गंगाधर तिलकके स्मरणार्थ तिलक स्वराज कोष का नाम दिया। ४ आना का नाममात्र सदस्यता शुल्क भी शुरू किया गया था।

 स्वतन्त्र भारत 
1947 में भारत की स्वतन्त्रता के बाद से भारतीय राष्ट्रीय काँग्रेस भारत के मुख्य राजनैतिक दलों में से एक रही है। इस दल के कई प्रमुख नेता भारत के प्रधानमन्त्री रह चुके हैं। पंडित जवाहरलाल नेहरू, लाल बहादुर शास्त्री,पण्डित नेहरू की पुत्री इन्दिरा गाँधी एवं उनके नाती राजीव गाँधी इसी दल से थे। राजीव गाँधी के बाद सीताराम केसरी काँग्रेस के अध्यक्ष बने जिन्हे सोनिया गाँधी के समर्थकों ने नामंजूर कर दिया तथा सोनिया गाँधी को हाईकमान बनाया, राजीव गाँधी की पत्नी सोनिया गाँधी काँग्रेस की अध्यक्ष तथा यूपीए की चेयरपर्सन भी रह चुकी हैं। कपिल सिब्बल, काँग्रेस महासचिव दिग्विजय सिंह, अहमद पटेल, राहुल गांधी, प्रियंका गांधी, राशिद अल्वी, राज बब्बर,  मनीष तिवारी आदि काँग्रेस के वरिष्ट नेता हैं। भारत के पूर्व प्रधानमंत्री डॉ॰ मनमोहन सिंह भी काँग्रेस से ताल्लुक रखते हैं।

नेहरू/शास्त्री युग

इंदिरा युग

राजीव गाँधी और राव युग

वर्तमान संरचना तथा परिवारवाद
वंशवाद भी देखें

सन 1924 में जब महात्मा गाँधी काँग्रेस के अध्यक्ष बने तब उन्होने इसकी संरचना को एक पदानुक्रमी रूप (hierarchical) प्रदान किया।Sunita Aron (1 April 2016). The Dynasty: Born to Rule. Hay House, Inc. ISBN 978-93-85827-10-5.

कांग्रेस की स्थापना -28 December 1885 मुंबई 

कांग्रेस के संस्थापक - ए ओ ह्यूम

कांग्रेस के अधिवेशन
 वर्ष  स्थान  अध्यक्ष  टिप्पणी 1885  मुंबई व्योमेश चन्द्र बनर्जी(डब्लू0सी0बनर्जी)
.
 ]|| 72 प्रतिनिधि उपस्थित थे। 1886  कलकत्ता  दादाभाई नौरोजी  प्रतिनिधियों की संख्या बढकर 436 हो गई। 1887  मद्रास सैयद बद्रूद्दीन तैयबजी  प्रथम मुस्लिम अध्यक्ष 1888  प्रयागराज  जॉर्ज यूल  प्रथम अंग्रेज अध्यक्ष 1889  मुंबई  सर विलियम वेदरबर्न  प्रतिनिधियों की संख्या 1889 हो गई। 1890  कलकत्ता  फिरोजशाह मेहता   1891  नागपुर  आनन्दचार्लु   1892  प्रयागराज  व्योमेश चंद्र बनर्जी  1893  लाहौर  दादाभाई नौरोजी   1894  मद्रास  ए.वेब   1895  पुणे  सुरेन्द्रनाथ बनर्जी   1896  कलकत्ता   एम.रहीमतुल्ला सयानी  पहली बार राष्ट्रीय गीत गाया गया था 1897  अमरावती  सी.शंकर नायर   1898  मद्रास  आनंद मोहन बोस   1899  लखनऊ  रोमेश चंद्र बोस   1900  लाहौर  एन.जी. चंदूनरकर   1901  कलकत्ता   ई.दिंशा वाचा   1902  अहमदाबाद  सुरेन्द्रनाथ बनर्जी   1903  मद्रास  लालमोहन बोस   1904  मुंबई  सर हेनरी कॉटन   1905  बनारस  गोपाल कृष्ण गोखले  बंग भंग आंदोलन का समर्थन
स्वदेशी आंदोलन को समर्थन मिला 1906  कलकत्ता  दादाभाई नौरोजी  'स्वराज्य' शब्द का प्रथम बार प्रयोग अध्यक्ष  द्वारा किया गया। मुस्लिम लीग की स्थापना 1907  सूरत  रासबिहारी घोष  कांग्रेस का विभाजन एवं सत्र की समाप्ति। 1908  मद्रास  रासबिहरी घोष  कांग्रेस के लिये एक संविधान। 1909  लाहौर   मदनमोहन मालवीय   1910 प्रयागराज  सर विलियम वेदरबर्न   1911  कलकत्ता  बिसन नारायण धर  इस अधिवेशन मे पहली बार राष्ट्रगान गाया गया। 1912  पटना  आर.एन. मुधालकर   1913  कराची  सैयद मुहम्मद बहादुर   1914  मद्रास  भूपेन्द्रनाथ बोस   1915  मुंबई  सर एस.पी. सिन्हा   1916  लखनऊ  ए.जी. मजुमदार  कांग्रेस का मुस्लिम लीग के साथ मिलना कांग्रेस में गरम दल का विलय। 1917  कलकता   श्रीमती एनी बेसेंट  प्रथम महिला अध्यक्ष 1918  मुंबई   सैयद हसन इमाम   1918  दिल्ली   मदनमोहन मालवीय  नरमदल वालों जैसे एस.एन.बनर्जी का त्यागपत्र 1919  अमृतसर   मोतीलाल नेहरू   1920  नागपुर   सी. विजय राघवाचार्य  कांग्रेस के संविधान में परिवर्तन 1921  अहमदाबाद  हकीम अजलम खान (कार्यकारी अध्यक्ष)  अध्यक्ष सी.आर.दास जेल में कैद 1922  गया  चित्तरंजन दास  स्वराज्य पार्टी का गठन 1923  दिल्ली  अबुल कलाम आज़ाद  सबसे कम उम्र के अध्यक्ष 1923  कोकोनाडा  मौलाना मुहम्मद अली   1924  बेलगांव  महात्मा गांधी   1925  कानपुर  सरोजिनी नायडू  प्रथम भारतीय महिला अध्यक्ष 1926  गोहाटी  श्रीनिवास अयंगर   1927  मद्रास  एम.ए. अंसारी  जवाहर लाल नेहरू के आग्रह पर पहली बार स्वतंत्रता प्रस्ताव पारित हुआ। 1928  कलकत्ता   मोतीलाल नेहरू  प्रथम अखिल भारतीय युवा कांग्रेस 1929  लाहौर  जवाहरलाल नेहरू   पूर्ण स्वराज्य प्रस्ताव 1930  अधिवेशन नहीं हुआ  जवाहरलाल नेहरू अध्यक्ष बने रहे   1931  कराची  वल्लभ भाई पटेल  मूल अधिकारों तथा राष्ट्रीय आर्थिक नीति प्रस्ताव 1932  दिल्ली  आर.डी. अमृतलाल   1933  कलकत्ता   श्रीमती नलिनी सेनगुप्ता  1934  मुंबई   राजेन्द्र प्रसाद  कांग्रेस सोशलिस्ट पार्टी का गठन 1935  अधिवेशन नहीं हुआ  राजेन्द्र प्रसाद अध्यक्ष बने रहे   1936  लखनऊ   जवाहरलाल नेहरू   1937  फैजपुर   जवाहरलाल नेहरू  पहली बार गांव में सत्र हुआ। 1938  हरिपुरा  सुभाष चन्द्र बोस   1939  त्रिपुरी  सुभाष चंद्र बोस  बोस का त्यागपत्र, राजेन्द्र प्रसाद का अध्यक्ष बनना तथा बोस बनना तथा बोस द्वारा फॉरवर्ड ब्लाक का सुभाष चंद्र बोस ने पट्टाभि सीतारमैय्या को पराजित कर के अध्यक्ष बने। 1940  रामगढ  अबुल कलाम आजाद   1941-45  अधिवेशन नहीं हुआ  अबुल कलाम आजाद अध्यक्ष बने रहे।  द्वितीय विश्वयुद्ध के कारण नही हुए 1946  मेरठ   जीवटराम भगवानदास कृपलानी   1947  दिल्ली  राजेन्द्र प्रसाद   कुल अधिवेशन = 61

अवधारणाएँ और नीतियाँ

स्वास्थ्य सेवा और शिक्षा

सुरक्षा और घरेलू मामले

विदेश नीति

 काँग्रेस की नीतियों का विरोध 
समय-समय पर विभिन्न नेताओं ने काँग्रेस की नीतियों का विरोध किया और उसे हटाने के लिये संघर्ष किया। इनमें राममनोहर लोहिया का नाम अग्रणी है जो जवाहरलाल नेहरू के कट्टर विरोधी थे। इसके अलावा जयप्रकाश नारायण ने इंदिरा गाँधी की सत्ता को उखाड़ फेंका और एक नया रूप दिया। विश्वनाथ प्रताप सिंह ने बोफोर्स दलाली काण्ड को लेकर राजीव गाँधी को सत्ता से हटा दिया।
Sachin baadshah

 लोहिया का 'काँग्रेस हटाओ' आन्दोलन 
संयुक्त विधायक दल भी देखें

राम मनोहर लोहिया लोगों को आगाह करते आ रहे थे कि देश की हालत को सुधारने में काँग्रेस नाकाम रही है। काँग्रेस शासन नए समाज की रचना में सबसे बड़ा रोड़ा है। उसका सत्ता में बने रहना देश के लिये हितकर नहीं है। इसलिए लोहिया ने नारा दिया - "काँग्रेस हटाओ, देश बचाओ।"

1967 के आम चुनाव में एक बड़ा परिवर्तन हुआ। देश के 9 राज्यों - पश्चिम बंगाल, बिहार, उड़ीसा, मध्यप्रदेश, तमिलनाडु, केरल, हरियाणा, पंजाब और उत्तर प्रदेश में गैर काँग्रेसी सरकारें गठित हो गई। लोहिया इस परिवर्तन के प्रणेता और सूत्रधार बने।

 जेपी आन्दोलन 

सन् 1974 में जयप्रकाश नारायण ने इन्दिरा गान्धी की सत्ता को उखाड़ फेकने के लिये सम्पूर्ण क्रान्ति का नारा दिया। आन्दोलन को भारी जनसमर्थन मिला। इससे निपटने के लिये इन्दिरा गान्धी ने देश में इमर्जेंसी लगा दी। विरोधी नेताओं को जेलों में डाल दिया गया। इसका आम जनता में जमकर विरोध हुआ। जनता पार्टी की स्थापना हुई और सन् 1977 में काँग्रेस पार्टी बुरी तरह हारी। पुराने काँग्रेसी नेता मोरारजी देसाई के नेतृत्व में जनता पार्टी की सरकार बनी किन्तु चौधरी चरण सिंह की महत्वाकांक्षा के कारण वह सरकार अधिक दिनों तक न चल सकी।

 भ्रष्टाचार-विरोधी आन्दोलन 

सन् 1987 में यह बात सामने आयी थी कि स्वीडन की हथियार कम्पनी बोफोर्स ने भारतीय सेना को तोपें सप्लाई करने का सौदा हथियाने के लिये 80 लाख डालर की दलाली चुकायी थी। उस समय केन्द्र में काँग्रेस की सरकार थी और उसके प्रधानमन्त्री राजीव गान्धी थे। स्वीडन रेडियो ने सबसे पहले 1987 में इसका खुलासा किया। इसे ही बोफोर्स घोटाला या बोफोर्स काण्ड के नाम से जाना जाता हैं। इस खुलासे के बाद विश्वनाथ प्रताप सिंह ने सरकार के खिलाफ भ्रष्टाचार-विरोधी आन्दोलन चलाया जिसके परिणाम स्वरूप विश्वनाथ प्रताप सिंह प्रधान मन्त्री बने।

 प्रधानमन्त्रियों की सूची 
 क्र०  प्रधानमन्त्री  वर्ष  अवधि  निर्वाचन क्षेत्र 1  जवाहरलाल नेहरू  1947–64  17 वर्ष  फूलपुर	 2  गुलज़ारीलाल नन्दा 1964, 1966  26 दिन  साबरकंठा 3  लाल बहादुर शास्त्री 1964–66  2 वर्ष  इलाहाबाद 4  इन्दिरा गाँधी  1966–77, 1980–84  16 वर्ष  उत्तर प्रदेश (राज्य सभा), रायबरेली, मेदक  5  राजीव गाँधी  1984–89  5 वर्ष  अमेठी 6  पी॰ वी॰ नरसिम्हा राव  1991–96  5 वर्ष  नांदयाल 7  मनमोहन सिंह  2004–14  10 वर्ष  असम (राज्य सभा)
8  Narendra Modi   2014- अब तक

राष्ट्रपतियों की सूची

कांग्रेस पार्टी से संबंधित विभिन्न राजनेता राष्ट्रपति पद के लिए निर्वाचित हुए, जिनके नाम एवं कार्यकाल निम्न प्रकार हैं:-

1- डॉ राजेन्द्र प्रसाद (1950- 62)

2- फखरुद्दीन अली अहमद (1974-77)

3- ज़ैल सिंह (1982-87)

4- रामास्वामी वेंकटरमण (1987-92)

5- शंकर दयाल शर्मा (1992-97)

6- के आर नारायणन (1997-2002)

7- प्रतिभा देवीसिंह पाटिल (2007-2012)

8- प्रणब मुखर्जी (2012-2017)

उपराष्ट्रपतियो की सूची

कांग्रेस पार्टी से संबंधित विभिन्न राजनेता उपराष्ट्रपति पद के लिए निर्वाचित हुए,  जिनके नाम एवं कार्यकाल निम्न प्रकार हैं ।

1- बासप्पा दनप्पा जत्ती (1974-79)

2- रामास्वामी वेंकटरमण (1984-87)

3- शंकर दयाल शर्मा (1987-92)

4- के आर नारायणन (1992-97)

5- हामिद अंसारी (2007-2017)

उपप्रधानमंत्रियो की सूची

1- सरदार वल्लभभाई पटेल (1947-50)

2-  मोरारजी देसाई (1967-69)

लोकसभा अध्यक्षो की सूची

कांग्रेस पार्टी को सत्ता मिलने के बाद, पार्टी ने विभिन्न राजनेता लोकसभा स्पीकर के रुप में निर्वाचित हुए, जिनके नाम एवं कार्यकाल निम्न प्रकार हैं :-

1: गणेश वासुदेव मावलंकर> (1952 - 1956)

2: अनन्त शयनम् अयंगार > (1956 - 1962)

3: सरदार हुकम सिंह> (1962 - 1967)

4: नीलम संजीव रेड्डी> (1967 - 1969)

5: जी. एस. ढिल्‍लों> (1969 - 1975)

6: बलि राम भगत>  (1976 - 1977)

7: मीरा कुमार>(2009-2014)

 विपक्ष के नेता 
 अधीर रंजन चौधरी - लोकसभा
 मल्लिकार्जुन खड़गे - राज्यसभा

 इन्हें भी देखें

 कांग्रेस कार्यकारिणी समिति
 ऑल इंडिया महिला कांग्रेस
 भारतीय राष्ट्रीय कांग्रेस का इतिहास
 भारत में राजनीतिक दलों की सूची
 भारत की राजनीति
 भारतीय राष्ट्रीय कांग्रेस के अध्यक्षों की सूची

 सन्दर्भ 

 बाहरी कड़ियाँ 

 
 काँग्रेस का जालघर

काँग्रेस, भारतीय राष्ट्रीय
काँग्रेस, भारतीय राष्ट्रीय
श्रेणी:लोकतांत्रिक समाजवाद
श्रेणी:भारतीय राष्ट्रीय कांग्रेस
श्रेणी:सामाजिक लोकतांत्रिक दल
श्रेणी:१८८५ में स्थापित राजनीतिक दल
श्रेणी:एशिया में उदारवादी दल
श्रेणी:भारतीय स्वतन्त्रता संग्राम